1492

En la jaro 1492 post Kristo okazis, interalie:

 Eventoj 
 2-a de januaro: Boabdil, la lasta maŭra reĝo de Granado kapitulacas al Katolikaj Gereĝoj. Tiel ili finas la islaman regon en Ibera Duoninsulo.
 31-a de marto: Katolikaj Gereĝoj, Ferdinando la 2-a (Aragono) kaj Izabela la 1-a (Kastilio), ordonas la ekziligon de ĉiuj judoj loĝantaj en Hispanio ne konvertiĝontaj al la katolikismo.
 17-a de aprilo: En Santa Fe la Katolikaj Gereĝoj kaj Kristoforo Kolumbo subskribas konsenton pri ties vojaĝo tra Atlantiko.
 3-a de aŭgusto: Tri ŝipoj kapitanitaj de Kristoforo Kolumbo eknavigas el Palos (Kastilio) okcidenten celante Zipango. Forpelo de la judoj el Hispanio.
 10-a de aŭgusto : Rodrigo Borgia iĝas Papo Aleksandro la 6-a
 18-a de aŭgusto: Antonio de Nebrija publikigas Gramática castellana, unua gramatiko de la kastilia lingvo
 16-a de septembro: La ŝiparo de Kolumbo trovas Sargasmaron.
 12-a de oktobro: La ŝiparo de Kolumbo atingas insulon en Bahamoj. Tiel la eŭropanoj ekkonas Amerikon. Poste li vizitos Hispanjolon, kie li fondos kolonion.
 Martin Behaim konstruas la unuan globuson.
 Bretonio unias kun Francio per geedziĝo de Ana de Bretonio kaj Karlo la 8-a de Francio.
 Johano Olbraĥto iĝas reĝo de Pollando.

 Naskiĝoj 
 15-a de marto: Anne de Montmorency, franca militisto (m. 1567)
 20-a de aprilo: Pietro Aretino, itala verkisto kaj dramoverkisto (m. 1556)
 6-a de marto: Juan Luis Vives, jud-kataluna humanisto (m. 1540)
 Adam Ries, germana matematikisto (m. 1559)
 Hermann von Neuenahr, la maljuna,  humanisto, teologo, ŝtatestro, naturalisto kaj kanceliero de la Universitato de Kolonjo. (m. 1530)

 Mortoj 
 8-a de aprilo: Lorenzo de Mediĉo, regnestro de Florenco
 8-a de junio: Elizabeth Woodville, vidvino de Eduardo la 4-a (Anglio) (n. ĉirkaŭ 1437)
 6-a de novembro: Antoine Busnois, franca komponisto kaj poeto (naskiĝis ĉirkaŭ 1433)
 19-a de novembro: Ĝami, persa sufisma poeto (n. 1414)
 Kazimiro la 4-a Jagelono
 12-a de oktobro: Piero della Francesca, itala pentristo kaj matematikisto (n. 1416)
 Filippo Maria Sforza, Grafo de Korsiko kaj Pavio, filo de Francesco Sforza (n. 1449)

 Vidu ankaŭ 
 filmo 1492: Konkero de Paradizo